Държавен вестник, бр. 16, 2019 г., стр. 25

БРОЙ  16	
Д Ъ Р Ж А В Е Н  В Е С Т Н И К 	
СТР.  25  
Чл. 49. Проектите на бюджет и бюджетните 
прогнози за бюджета на съдебната власт се 
разработват по органи на съдебната власт.
Чл. 50. Пленумът на Висшия съдебен 
съвет внася в Министерския съвет бюджет-
ните прогнози и проектите на бюджети на 
съдебната власт в определените с бюджетната 
процедура срокове.
Чл. 51. При приемането на държавния бю-
джет Народното събрание изслушва доклад на 
пленума на Висшия съдебен съвет, представен 
от негов представител.
Чл. 52. По бюджета на съдебната власт се 
предвиждат резерви на непредвидени и/или 
неотложни разходи. Размерът на резервите се 
определя със закона за държавния бюджет за 
съответната година и се разходва по решение 
на пленума на Висшия съдебен съвет.
Чл. 53. Пленумът на Висшия съдебен съвет 
извършва промени по бюджета на съдебната 
власт, включително по бюджетите на второ-
степенните разпоредители с бюджет.
Чл. 54. Пленумът на Висшия съдебен 
съвет представя в Министерството на фи-
нансите ежемесечно и на тримесечие отчети 
за изпълнението на бюджета на съдебната 
власт, включително за сметките за средства 
от Европейския съюз и сметките за чужди 
средства, както и допълнителна информация.
Чл. 55. С решение на пленума на Висшия 
съдебен съвет се определят членове на коми-
сия „Бюджет и финанси“ за разпоредители 
с бюджета на съдебната власт с право на 
първи подпис и служители от администра-
цията на Висшия съдебен съвет с право на 
втори подпис.
Г л а в а  п е т а
ВЪТРЕШЕН ОДИТ
Раздел I
Общи положения
Чл. 56. (1) Към пленума на Висшия съде-
бен съвет е създадена дирекция „Вътрешен 
одит“, която подпомага съдебната власт за 
постигане на целите є, като идентифицира и 
оценява рисковете и оценява адекватността 
и ефективността на системите за финансово 
управление и контрол (вътрешния контрол).
(2) Дирекция „Вътрешен одит“ е на пряко 
подчинение на пленума на Висшия съдебен 
съвет и осъществява дейността по вътрешен 
одит в съответствие със Закона за вътрешния 
одит в публичния сектор.
(3) Дирекцията осъществява вътрешния 
одит на всички структури, програми, дей-
ности и процеси във Висшия съдебен съвет, 
Инспектората към Висшия съдебен съвет, 
органите на съдебна власт и Националния 
институт по правосъдие – разпоредители с 
бюджетни кредити от по-ниска степен, в съ-
ответствие с чл. 13 от Закона за вътрешния 
одит в публичния сектор.
(4) Вътрешният одит се осъществява чрез 
изпълнение на конкретни одитни ангажимен-
ти за даване на увереност или консултиране.
(5) Директорът на дирекцията за вътрешен 
одит докладва за резултатите от извършените 
одитни ангажименти и за цялостната дейност 
на дирекцията на Висшия съдебен съвет чрез 
съответната компетентна комисия в зависи-
мост от съдържанието на резултатите.
Раздел II
Състав, функции и организация на работата 
на дирекция „Вътрешен одит“ във Висшия 
съдебен съвет
Чл. 57. Дейността на дирекцията се осъ-
ществява от ръководител на вътрешния 
одит – директор, и вътрешни одитори – дър-
жавен, главен, старши и младши.
Чл. 58. При осъществяване на дейността по 
вътрешен одит ръководителят на вътрешния 
одит и вътрешните одитори:
1. планират, извършват и докладват дей-
ността по вътрешен одит в съответствие с 
изискванията на Закона за вътрешния одит в 
публичния сектор, стандартите за вътрешен 
одит в публичния сектор, Етичния кодекс на 
вътрешните одитори, статута на дирекция 
„Вътрешен одит“ и процедури и специфична 
методология за осъществяване на дейността 
на дирекция „Вътрешен одит“ съгласно чл. 27, 
ал. 1, т. 6 от Закона за вътрешния одит в 
публичния сектор;
2. изготвят на базата на оценка на риска 
тригодишен стратегически план и годишен 
план за дейността си, които се утвърждават 
от пленума на Висшия съдебен съвет;
3. изготвят одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход 
и техники, вида и обема на проверките;
4. предоставят на Висшия съдебен съвет и 
административните ръководители на органите 
на съдебната власт независима и обективна 
оценка за състоянието на процес, система 
или друг обект на одита;
5. проверяват и оценяват съответствието 
на дейността със законите, подзаконовите 
нормативни актове, вътрешните актове и 
договорите; надеждността и всеобхватността 
на финансовата и оперативната информация; 
създадената организация по опазване на 
активите и информацията, ефективността, 
ефикасността и икономичността на дейности­
те; изпълнението на задачите, договорите, 
поетите ангажименти и постигането на 
целите;
6. консултират Висшия съдебен съвет и 
административните ръководители на органи-
те на съдебната власт по тяхно искане, като 
дават съвети, мнение, обучение и други с цел 
да се подобрят процесите на управление на